Med et program af nye hybrid-drivliner tager Volvo næste skridt hen mod en el-drevet fremtid

Med introduktionen af opgraderede og nyudviklede elektrificerede drivliner, der bliver tilgængelige i hele programmet af nye biler tager Volvo et vigtigt skridt hen mod sit mål på elektrificering.

Virksomheden har opgraderet sine eksisterende T8 og T6 Twin Engine plug-in hybrid drivliner og bekræfter samtidig, at det nu bliver muligt for kunderne at træffe plug-in valg til alle ny producerede modeller i løbet af det kommende modelår.

Ydermere introducerer Volvo i de kommende måneder en række milde hybrider, startende med diesel- og benzinudgaver af XC90 og XC60.

Disse milde hybrider giver for første gang kunderne adgang til Volvo’s avancerede bremsesystem, der er baseret på kinetisk energiindvinding. Sammen med den eksisterende forbrændingsmotor skaber systemet en ny, integreret og elektrificeret drivline, som markedsføres under Volvo’s nye B-emblem.

Den nye drivline, der er el-drevet ved hjælp af ”brake-by-wire” energiindvinding giver op til 15 procent brændstofbesparelse og lavere udledninger, når bilen færdes i hverdagstrafikken.

Det nye ”brake-by-wire” system spiller sammen med energiindvindingssystemet og reducerer brændstofforbrug og udledninger ved at genindvinde kinetisk energi under opbremsning.

I overensstemmelse med Volvo’s strategi og understøttet af stor efterspørgsel har Volvo opgraderet produktionskapaciteten, så op mod 25 procent af den samlede produktion kan blive Twin Engine plug-in hybrider. Volvo forventer, at de nye B-mærkede drivliner løbende bliver den nye standard, og kommer til at bringe virksomheden tættere på sit mål om, at alle biler i midten af næste tiår vil være el-drevne.

Der vil blive introduceret nye og opgraderede drivliner til Volvo’s større, Scalable Product Architecture-(SPA) baserede biler.

Den opgraderede T8 Twin Engine plug-in hybrid med op til 405 hk får nyt batteri og avanceret brake-by-wire opladning. T8 rækkevidden stiger med omkring 15 procent, og denne drivline kan fås til alle 90- og 60-serie biler.

En opgraderet udgave af den mindre T6 Twin Engine plug-in hybrid er ligeledes kombineret med det nye batteri og brake-by-wire teknolgi. Denne drivline giver også cirka 15 procent længere rækkevidde og kan fås til V60 stationcar og S60 sedan i slutningen af året.

XC 90 kan fås med en mild hybrid benzin- eller dieselvariant med B5-emblem, såvel som en mild hybrid benzinvariant med et B6 emblem.

På XC60 kan kunderne vælge mellem en B5 mild hybrid benzin- eller dieselvariant, en B4 mild hybrid diesel og en B6 mild hybrid benzin. B5 benzin kan fås med forhjuls- eller firehjulsdrift.

Volvo’s mindre, Compact Modular Architecture baserede XC40 får også en ny el-drift mulighed i form at en T5 Twin Engine benzin plug-in hybrid. En T4 Twin Engine plug-in hybrid variant følger i 2020.